གླང་རྒྱབ་མིག་གསུམ་བསྐོར་ཚུལ་ནི། །སྣམ་བུ་གཉིས་པའི་ཕྱི་ཐིག་དང་། །ཚངས་
ཐིག་འཛོམ་པ་ནས་བཟུང་སྟེ། །རྟ་བབས་ཕྱི་མཐའི་རིམ་པ་ནི། །དང་བོ་ཀ་རྒྱན་མཐའ་
དང་མཉམ། །དེ་རྗེས་གསུམ་པོ་རེ་རེས་ཐུང་། །པདྨའི་རྒྱ་ཚད་ཆ་ཕྲན་གཉིས། །ཆོས་
འཁོར་ཆ་ཕྲན་གཉིས་པས་བསྐོར། །དེ་སྟེང་གདུགས་སའི་ཆ་ཕྲན་ལ། །གདུགས་ཡུ་དང་
ནི་གདུགས་མགོའི་དཔངས། །ཆ་ཕྲན་གཉིས་རེ་བྱ་བར་བཤད། །གདུགས་མགོའི་རྒྱ་ཚད་
ཆ་ཕྲན་གཅིག པདྨ་གཡས་གཡོན་ཆ་ཕྲན་རེ། །དོར་བར་རི་དྭགས་རེ་རེ་བྲི། །ཆ་ཕྲན་
གཉིས་ཀྱིས་དབུས་མ་བསྐོར། །སྣམ་བུ་དང་བོའི་ཕྱི་ཐིག་དང་། །ཚངས་ཐིག་འཛོམ་པའི་
གཡས་གཡོན་དུ། །ཆ་ཕྲན་གཉིས་རེ་ཕྱིན་པ་ནས། །ཆ་ཕྲན་གཅིག་གིས་གཡས་གཡོན་
བསྐོར། །དེ་ནས་ནང་དུ་ཕྱེད་རེས་བསྐོར། །གཡས་གཡོན་རྭ་ཡིས་བསྐོར་ཚུལ་ནི། །
ཚངས་ཕྱིར་གསུམ་དང་མདའ་ཕྱིར་གཅིག ཕྱིན་ཏེ་ཀ་རྒྱན་རྩེ་ནས་བསྐོར། །དེ་ནས་
འཕྲེད་གཉིས་ཕྱི་རུ་གཅིག །ཕྱིན་ཏེ་སྔ་མའི་ཚད་ཀྱིས་བསྐོར། །གལ་ཏེ་རྩེ་ལྔ་ཕྱེད་གྱུར་
524

ན། །རྭ་གཉིས་ནང་དུ་བསྐོར་དགོས་སོ། །པདྨ་ཆོས་འཁོར་གདུགས་འོག་ཏུ། །དབུས་རྭ་བྱ་
འོ་འདབ་ཀྱི་ཕྱིར། །ཆ་ཆེན་གཅིག་ཡིན་རྩེ་མོ་ཕྱེད། །ཟུར་ཐིག་རྩེ་ནས་རྡོ་རྭ་དང་། །མེ་རི་
བསྐོར་ཏེ་དེ་གཉིས་ཚད། །ཆ་ཆུང་ཕྱེད་དང་གཅིག་ཡིན་ནོ། །པད་རྭ་ཡོད་ན་ཆ་ཕྲན་
གཉིས། །དང་བོར་བསྐོར་བར་ལྟེ་བར་བྱ། །དུར་ཁྲོད་ཁོར་ཡུག་ཡོད་གྱུར་ན། །རྡོ་རྭའི་
ནང་དུ་ཆ་ཆེན་བསྐོར། །དེ་དག་ཤྲདྡྷ་ཀ་རའི་ལུགས། །རྟ་བབས་སྒོ་ཚད་གསུམ་མ་ལ་
ལུགས་གཉིས་ཡོད་པའི་ད་ལྟའི་ལག་ལེན་འདི་གཉིས་མཉམ་དགུ་མཉམ་ཡིན་ཏེ། སྣམ་
བུ་ལྔ་བ་དང་བདུན་པ་གཉིས་ཆ་ཆུང་ཕྱེད་དང་གཉིས་སུ་མཉམ་ལ། ལྷག་མ་དགུ་ཆ་
ཆུང་རེ་རེར་མཉམ་པའི་ཕྱིར། རྩ་བར། ཀ་བའི་རྩེ་ནས་ཕྱི་ངོས་སུ། །ཆ་ཆུང་རེ་རེ་དོར་
བར་ཐིག །བཅུ་གཅིག་འདི་ལ་ལྔ་བ་དང་། །བདུན་པ་ཆ་ཆུང་ཕྱེད་དང་གཉིས། །ཞེས་
གསུངས་པའི་ཕྱིར། རྟ་བབས་སྒོ་ཚད་ཚད་གསུམ་མ་ལུགས་གཉིས་པ་དེ་ལྔ་མཉམ་
གསུམ་གསུམ་མཉམ་ཡིན་ཏེ། སྣམ་བུ་དང་བོ་ཤར་བུ། གཉིས་པ་རིན་པོ་ཆེ། ལྔ་བ་ཆུ་
སྲིན། བརྒྱད་པ་རིན་པོ་ཆེ། བཅུ་གཅིག་པ་མདའ་ཡབ་སྟེ་ལྔ་ནི་ཆ་ཆུང་ཕྱེད་དང་གཉིས་
པར་མཉམ་ལ། སྣམ་བུ་གསུམ་པ་རྨིག་པ། བདུན་པ་རྨིག་པ། དགུ་བ་རྨིག་པ་གསུམ་
ཆ་ཆུང་རེ་རེར་མཉམ། སྣམ་བུ་བཞི་བ་གསེར། དྲུག་པ་གསེར། བཅུ་བ་གསེར་གསུམ་
ནི་ཆ་ཆུང་ཕྱེད་ཕྱེད་དུ་མཉམ་པའི་ཕྱིར། རྩ་བར། ཡང་ན་གསུམ་པ་བདུན་པ་དང་། །
དགུ་བ་ཆ་ཆུང་རེ་རེའོ། །བཞི་བ་དྲུག་པ་བཅུ་བ་རྣམས། །སོ་སོར་ཆ་ཆུང་ཕྱེད་ཕྱེད་དོ། །
ལྔ་ནི་ཆ་ཆུང་ཕྱེད་དང་གཉིས། །ཞེས་གསུངས་པའི་ཕྱིར། ཕྱི་མ་འདི་ལ་མུན་སྣམ་མེད་
པས་སྣམ་བུ་ལ་ཀ་བ་མེད་དོ། །འོག་ཏུ་ཀ་བ་ཡོད་དོ། །གཞལ་ཡས་ཁང་གི་ནང་མཐའ་
ནས་ནང་མཐའི་བར་ལ་སྒོ་ཚད་བརྒྱད་ཡོད་དེ། རྩ་བར། ཁྲུ་ལ་སོགས་པའི་རྩ་ཐིག་གི།
དབུས་སུ་བརྒྱད་ཆ་ཕྱིས་པ་དེ། སྒོ། ཞེས་གསུངས་པའི་ཕྱིར། དེས་ན་སྒོའི་གཡས་
གཡོན་དུ་རྩིག་པ་སྒོ་ཚད་གསུམ་དང་ཆ་ཆུང་གཉིས་རེ་ཡོད་དེ། སྒོའི་ལྷག་མ་སྒོ་ཚད་
525

བདུན་ཡོད་པའི་ཕྱིར། སྒོ་ཚད་གཅིག་ལ་ཆ་ཆུང་བཞི་ཡོད་དེ། རྩ་བར། དེ་ཡི་བཞི་ཆ་
ཆ་ཆུང་ཡིན། །ཞེས་གསུངས་པའི་ཕྱིར། རྩིག་པའི་ཕྱི་མཐའ་ནས་ཕྱི་མཐའི་བར་ལ་སྒོ་
ཚད་བརྒྱད་དང་ཆ་ཆུང་གཉིས་རེ་ཡོད་དེ། རྩིག་ཞེང་ཆ་ཕྲན་གཅིག་ཡིན་པའི་ཕྱིར།
རྩ་བར། རྩ་བའི་ཕྱི་རོལ་གཅིག ཅེས་གསུངས་པའི་ཕྱིར། ཕྱི་ནས་དཀར་སེར་དམར་
ལྗང་སྔོ་བའི་རྩིག་པ་ལྔ་སྦྲགས་ཀྱི་རེ་རེ་ལ་ཆ་ཕྲན་རེའི་ལྔ་ཆ་ཡོད་པས་བྲི་བྱ་ལ་ཚོན་
ཡང་དེ་ལྟར་བྱེད་པ་ལེགས། ཐིག་དྲུག་གི་དང་བོ་རྩིག་པ། གཉིས་པ་འདོད་སྣམ་སྟེ་ཕྱིའི་
རྩིག་འགྲམ་དུ་འགྲམ་སྟེགས་ཀྱི་རྣམ་པར་གནས་པ་ལ་ལྷ་མོ་མཆོད་རྫས་ཐོགས་པ་
རྣམས་འཁོད་པས་དེའི་རི་མོ་དང་། ཐིག་རྩར། སྟེགས་བུའི་ཐིག་ལས་གསུངས་པའི་རྒྱུ་
མཚན་ཡང་དེའོ། །གསུམ་པ་ནི་རྩིག་པའི་ཁར་ཕ་གུ། བཞི་བ་དྲ་བ་དྲ་ཕྱེད་དེ་གསེར་གྱི་
སྐ་རགས་བཞིའི་ཕྱི་ངོས་སུ་ཆུ་སྲིན་གྱི་ཁ་ནས་མུ་ཏིག་གི་དོ་ཤལ་དང་དོ་ཤལ་ཕྱེད་པ་
འཕྱང་བ། ལྔ་བ་བྱ་འདབ་ལས་འཕྱང་བའི་རིན་པོ་ཆེའི་ཤར་བུ་སྤྱི་བླུག་མཆུ་མེད་པ་ལྟ་
བུ། ཐིག་དྲུག་པ་དེའི་སྟེང་ནས་མདའ་ཡབ་པདྨ་འདབ་མ་ཕྱེད་པའི་དབྱིབས་ཅན་རྩིག་
པའི་ཁའི་པུ་ཤུ་ལྟ་བུ། རྩིག་སྟེང་གི་ཟུར་བཞིར་གདུགས་བཞི། གཡས་གཡོན་དུ་རྒྱལ་
མཚན་དང་བ་དན་སོགས་གཉིས་གཉིས་ཏེ་བརྒྱད་སོགས་ཡོད་པའོ། །སྒོའི་ཕྱི་ལོགས་སུ་
སྟེགས་བུ་གྲུ་བཞིའི་སྟེང་དུ་བུམ་པ་ལ་གནས་པའི་ཀ་བ་བཞི་བཞིས་བཏེག་པའི་རྟ་
བབས་སྣམ་བུ་བཅུ་གཅིག་དང་ལྡན་པའི་སྟེང་དུ་འཁོར་ལོ། གཡས་གཡོན་དུ་རི་
དྭགས་ཕོ་མོ་དང་བཅས་པའོ། །གཉིས་མཉམ་དགུ་མཉམ་གྱི་སྣམ་བུ་བཅུ་གཅིག་ནི།
གསེར། ཤར་བུ། རིན་པོ་ཆེ། རྟ་རྨིག མུན་སྣམ། ཝ་རཎྜ། མུན་པ། ཤར་བུ། རིན་པོ་
ཆེ། རྨིག་པ། མདའ་ཡབ་བོ། །རྡོ་རྗེའི་རྭ་ནི་འོག་གཞིའི་པདྨ་དྲུག་ཅུ་རེ་བཞི་བའི་སྟེང་
དུ་སྣ་ཚོགས་རྡོ་རྗེ་ཤར་གྱི་རྭ་དཀར། ལྷོའི་རྭ་སེར། ནུབ་ཀྱི་རྭ་དམར། བྱང་གི་རྭ་ལྗང་།
དབུས་ཀྱི་ལྟེ་བ་གྲུ་བཞི་བ་སྔོན་པོ། དེའི་སྟེང་གཞལ་ཡས་ཁང་གི་རྩིག་པ་ཡོད་པ་དེ་ཡིན་
526

པས་གཞལ་ཡས་ཁང་གི་འོག་གཞིའོ། །རྡོ་རྗེའི་རྭའི་བར་གསེང་དུ་ཐེམ་སྐས་ཡོད། དེས་
ན་དུར་ཁྲོད་ཀྱི་ཕྱི་མཐའ་ནས་ཕྱི་མཐའི་བར་ལ་སྒོ་ཚད་ཉེར་དྲུག་ཡོད་དེ། [ཆ་ཆུང་བརྒྱ་
དང་བཞི་ཡོད།} དབུས་ནས་དུར་ཁྲོད་ཀྱི་ཕྱི་མཐའི་བར་ལ་སྒོ་ཚད་བཅུ་གསུམ་ཡོད་པའི་
ཕྱིར། དེ་ཡང་ཡིན་ཏེ། དབུས་ནས་རྩ་ཐིག་བར་ལ་སྒོ་ཚད་བཞི། ཐིག་དྲུག་སྒོ་ཚད་
གཉིས། རྟ་བབས་སྒོ་ཚད་གསུམ། རྡོ་རྗེའི་རྭ་སྒོ་ཚད་གཅིག པད་འདབ་དང་རྡོ་རྭ་
བསྡོམས་པའི་སྒོ་ཚད་གཅིག འོད་ཕྲེང་སྟེ་མེ་རི་སྒོ་ཚད་གཅིག དུར་ཁྲོད་གཅིག་ཡོད་
པའི་ཕྱིར། དེས་ནས་རྩ་ཐིག་ནས་དུར་ཁྲོད་སྒོ་ཚད་བར་ལ་སྒོ་ཚད་དགུ་ཡོད་དོ། །ཐིག་
གི་སྐབས་ཚངས་ཐིག་མི་གཅོད་ཅེས་ངག་རྒྱུན་ལས་བྱུང་། སྣམ་བུ་བདུན་པའི་ཀ་བའི་
ཕྱི་ནས་རྡོ་རྗེའི་རྭའི་ནང་མཐའ་ཅུང་ཟད་བུད་ན་རྭ་དང་རྟ་བབས་འགྲིག་པའི་རྟགས་
ཅེས་ངག་རྒྱུན་ལས་འབྱུང་། །བདེ་མཆོག་གི་ནང་ཐིག་ལ་ཐིག་རྩར་ལྟེ་བ་མིག་སྟེ་ཆ་
ཆུང་གཉིས་ཀྱིས་བསྐོར་བར་གསུངས་པ་ལྟར་བྱས་ན་ལྟེ་བར་ཆ་ཆུང་བཞི། འདབ་མ་
རྣམས་ལ་ཆ་ཆུང་གཉིས་རེ་ལས་མེད་པས་ཕྱོགས་གཉིས་བསྡོམས་ན་མ་གཏོགས་ལྟེ་
འདབ་མི་མཉམ་ལ། དེས་ན་དབུས་ནས་ཆ་གསུམ་དུ་བགོས་ནས་ཆ་གཅིག་གིས་
བསྐོར་ན། ལྟེ་འདབ་མཉམ་པས་ལེགས་ཞེས་ངག་རྒྱུན་ལས་འབྱུང་། །དཀྱིལ་འཁོར་གྱི་
ཐིག་ཆག་ཚད་དང་ལྡན་པ་འབྱུང་མི་འབྱུང་ཚངས་ཟུར་གྱི་ཐིག་ལ་རགས་ལས་ཏེ། དེ་
སྤུ་ཙམ་ཡོ་ནའང་དེའི་སྐྱོན་གཞལ་ཡས་ཁང་ཡོངས་རྫོགས་ལ་འབྱུང་བས་དེ་ཤིན་ཏུ་
གལ་ཆེ། ཚངས་ཟུར་གྱི་ཐིག་ཡོ་ཕྱིན་ཕྱིས་ཅི་ཙམ་བསྒྲིམ་ཀྱང་མ་ཡོ་བར་འབྱུང་ལུགས་
མེད་དོ། །འདི་ཐིག་གང་ལ་འང་འདྲ། །འདུས་པ་དང་དཔའ་གཅིག་ལ་རེ་མིག་དགུ་བ་
ཐིག་འདྲ་བར་རིག་པས་འགྲུབ་ལ། འདུས་པར་དེའི་མཐར་འོད་ཕྲེང་ཡོད་པ་ཁྱད་པར་
རོ། །གསང་འཇིགས་ཀི་རེ་མིག་དགུ་བ་གང་ལའང་ཟླུམ་ཐིག་དང་རེ་མིག་གི་བར་ལ་སྒོ་
ཚད་གཅིག་སྟེ་ཆ་ཆུང་བཞི་འགྲོ་བའི་ལྷག་མ་ཆ་མཉམ་གསུམ་དུ་བགོས་སོ། །འདུས་
527

པའི་རེ་མིག་དགུ་བའི་ནང་། རྣམ་སྣང་སོགས་བཞི། སྤྱན་སོགས་བཞི། གཙོ་བོ་ཡབ་
ཡུམ་སྟེ། བདེ་གཤེགས་རིགས་ལྔ་ཡབ་ཡུམ་བཅུ། རིམ་པ་གཉིས་པའི་གྲྭ་བཞིར་
གཟུགས་རྡོ་རྗེ་མ་སོགས། སེམས་མ་བཞི། སྒོའི་གཡས་གཡོན་དུ། རྒྱལ་སྲས་བརྒྱད་
དང་། ཤར་སྒོ་སོགས་བཞིར་གཤིན་རྗེ་གཤེད་སོགས་བཞི། མཚམས་བཞིར་མི་གཡོ་བ་
སོགས་བཞི། བྲི་བྱ་ལ་སྟེང་གི་ཁྲོ་བོ་ཤར་གྱི་ཤར་དང་། འོག་གི་ཁྲོ་བོ་ནུབ་ཀྱི་སྒོ་ནང་དུ་
འགོད་ཀྱང་སྒོམ་དོན་དང་དངོས་བཞི་ལ་སྟེང་གི་ཁྲོ་བོ་གདུང་ཟླུམ་དང་། འོག་གི་ཁྲོ་བོ་
གཙོ་འཁོར་བཅུའི་འོག་གི་གར་བུ་ཟླུམ་པོའི་ནང་བཞུགས་པ་ཁྲོ་བོའི་དབང་བོ་བཅུ་སྟེ་
སོ་གཉིས་ཏེ། གཙོ་བོ་མ་གཏོགས་ཡབ་རྐྱང་ཡུམ་རྐྱང་ཤ་སྟག་གོ །དེས་ན་ཁྲོ་བོ་བཅུ།
རྒྱལ་སྲས་བརྒྱད། རིགས་ལྔ་སྟེ་ཡབ་ཉེར་གསུམ། སྤྱན་སོགས་བཞི། རྡོ་རྗེ་མ་ལྔ་སྟེ་
ཡུམ་དགུ་དང་སོ་གཉིས་སོ། །བདེ་མཆོག་གི་གཙོ་བོའི་བུམ་མཚན་ལ་ཕྱག་མཚན་
གཉིས་དང༌། འཇིགས་བྱེད་སོགས་ལ་ཕྱག་མཚན་གཅིག་ལས་མི་འབྱུང་བའི་རྒྱུ་
མཚན་ཡོད་དེ། བདེ་མཆོག་གི་བུམ་མཚན་ལྷ་གཙོ་བོ་ཡབ་ཡུམ་དང་། གཞན་རྣམས་
ཡབ་རྐྱང་ཡིན་ལ། འཇིགས་བྱེད་སོགས་ལ་བུམ་མཚན་གྱི་ལྷ་ཐམས་ཅད་ཡབ་རྐྱང་
ཡིན་པས་སོ། །བཅུ་གསུམ་མར་ས་བོན་དང་གདན་བཅུ་བདུན་འབྱུང་ལ། ལྷ་ཉེར་དྲུག་
ཡོད་པས་བཅུ་གསུམ་དུ་ཅི་ལྟར་བྱེད་ན་སྔགས་ལྟར་གཤིན་རྗེ་གཤེད་བཞི། ཡབ་ཡུམ་
བཞི། སྒོ་བ་བཞི། གཙོ་བོ་དང་བཅས་ཡབ་དགུ་དང་ཡུམ་བཞི་སྟེ་བཅུ་གསུམ་དང་།
ཡང་དཀྱིལ་འཁོར་ངོ་སྟོན་ལྟར་ཡབ་ཡུམ་ཟུང་རེ་གཅིག་ཏུ་བརྩིས་པའི་བཅུ་གསུམ་མོ། །
སྔ་མ་ལྟར་ན་ལྷག་མ་བཅུ་གསུམ་མ་འདུས་པའི་སྐྱོན་མེད་དེ། གཙོ་བོ་དང་སྒོ་བ་བཞི་
མ་གཏོགས་པའི་གཤིན་རྗེ་གཤེད་བཞི་དང་ཡུམ་བཞིར་བཅུ་གསུམ་འདུ་བའི་ཕྱིར། དེ་
ཡང་ཡིན་ཏེ་གསུམ་བཞི་གསུམ་གསུམ་གཉིས་གཉིས་གཉིས་གཉིས་དོན་གཅིག་པའི་
ཕྱིར། གཏི་མུག་གཤིན་རྗེ་གཤེད་ཀྱི་ཡུམ་དང་ཙ་རྩི་ཀ ཐོ་བའི་ཡུམ་གསུམ་དོན་གཅིག
528

ཕག་མོ། གཙོ་བོའི་ཡུམ། སེར་སྣ་གཤིན་རྗེ་གཤེད་ཀྱི་ཡུམ། དབྱུག་པའི་ཡུམ་བཞི་
དོན་གཅིག དབྱངས་ཅན་མ། འདོད་ཆགས་གཤེད་ཡུམ། པདྨ་གཤེད་ཡུམ་གསུམ་
དོན་གཅིག གཽ་རི། ཕྲག་དོག་དང་རལ་གྲིའི་ཡུམ་གསུམ་དོན་གཅིག གཏི་མུག་དང་
ཙ་རྩིའི་ཡབ་གཉིས། སེར་སྣ་དང་ཕག་མོའི་ཡབ་གཉིས། འདོད་ཆགས་དང་དབྱངས་
ཅན་མའི་ཡབ་གཉིས། ཕྲག་དོག་དང་གོ་རིའི་ཡབ་གཉིས་དོན་གཅིག་པའི་ཕྱིར།
སྔགས་བཟླ་བའི་དུས་ཀྱང་འདི་ལྟར་ཤེས་པར་བྱས་ནས་སྔགས་འཕྲེང་བཀོད་དེ་མ་
བཟླས་ན་ལྷ་མང་བོའི་སྔགས་ཆད་སྐྱོན་འབྱུང་། འདི་ལྟར་ན་ཕག་མོ་དང་རོ་ལངས་མ་
དོན་གཅིག་པས་དེ་གཉིས་ལ་སྔགས་སོ་སོར་བཟླ་མི་དགོས་པར་འགྱུར་ཟེར། གདན་
དང་ས་བོན་བཅུ་བདུན་ཡོད་ཀྱང་བཞི་ཐོད་པ་བཞིའི་ཡིན་ཀྱང་དེ་ལྷ་གྲངས་མ་ཡིན་
པས་སྐྱོན་མེད་ཀྱང་། ལྷག་མ་གདན་དང་ས་བོན་ལྷ་གྲངས་དང་མཉམ་པའི་ཕྱིར། །
འཁོར་ཆེན་ལ་རྩིབས་བཞི་དང་སྒོ་བཞིར་ཁྲོ་བོ་བཞི་བཞི། གཙོ་བོ་ཡབ་ཡུམ་སྟེ་ལྷ་དགུ་
ལས་མེད་ཀྱང་ཡབ་ཡུམ་སོ་སོར་བགྲང་བའི་རྒྱུ་མཚན་གྱིས་གདན་རེ་རེའི་སྟེང་ས་བོན་
ཕྱག་མཚན་གཉིས་གཉིས་བཀོད་པ་ཆོ་གར་གསལ་བ་ལྟར་རོ། །སྒོ་དང་སྒོ་ཁྱུད་མཉམ་པ་
དཀྱིལ་འཁོར་ཐམས་ཅད་ལ་འདྲ། འགྲམ་ལོག་སྒོ་དང་མཉམ་མི་མཉམ་གཉིས་ཡོད་
པས་གསང་འདུས་དང་དུས་འཁོར་ལྟ་བུའི་ཧར་སྒོ་ལ་འགྲམ་ལོག་བཅས་བཞི་མཉམ།
སྒོ་ཟླུམ་ལ་མུན་སྣམ་ཡོད་མེད་ཀྱི་ལུགས་གཉིས་ལས་ཡོད་པ་བདེ་འཇིགས་ལྟར་ན་
འགྲམ་ལོག་གཉིས་མཉམ། མེད་པ་ལྟར་འགྲམ་ལོག་སྒོ་གསུམ་མི་མཉམ་པའོ། །ཀ་བ་
ཡོད་མེད་རྟ་བབས་ཡོད་མེད་ཀྱི་རྗེས་སུ་འགྲོ་ལ། རྟ་བབས་ཡོད་ཀྱང་ཀ་རྒྱན་མེད་པ་
གསང་འདུས་དང་དུས་འཁོར་ལྟ་བུའོ། །ཡ་ཕུབ་སམ་སྒོ་སྟེང་ཧར་སྒོ་ལ་སྒོ་སྟེང་སྒོ་ཚད་
གསུམ། སྒོ་ཟླུམ་ལུགས་གཉིས་ཀར་སྒོ་ཚད་གཉིས་ཡོད་དེ། ཆ་ཆུང་བརྒྱད་དང་ལྡན་
པའོ། །ཞེས་སོ། །ཐིག་ལེ་བཅུ་དྲུག་གི་དཀྱིལ་འཁོར་ནང་མ་རྣམས་ལ་སྒོ་སྟེང་རྩིག་པ་
529

ལས་ཀ་བ་མེད། ཕྱི་མ་ལ་ཀ་བ་ཡོད། མུན་སྣམ་དང་ཀ་རྒྱན་མེད། ཀ་བའི་ཕྱི་ནས་ཆ་
ཆུང་སྣམ་བུ་འོག་མའི་ཕྱི་མཐའ། དེ་ནས་སྣམ་བུ་སྟེང་མ་གསུམ་ཆ་ཆུང་རེ་རེ་ནང་དུ་
བསྐུམ། འོག་ནས་ཤར་བུ། རིན་པོ་ཆེ། རྟ་རྨིག མདའ་ཡབ་བོ། །སྟེང་དུ་འཁོར་ལོའི་
རྩེར་གདུགས་དང་། མཐར་འཇའ་འོ། །རྟ་བབས་ཀྱི་སྣམ་བུ་འོག་མའི་རྒྱར་ཆ་ཆུང་བཅུ་
བཞི། ནང་དུ་མིག་གསུམ། །གདུགས་དཀར་གྱི་ནང་ཐིག་ནི། དབུས་ནས་ཆ་ཕྲན་བཞི་
དང་གཅིག བཞི་དང་གཅིག་དང་བཞི་དང་གཅིག ཡང་གཅིག་སྐོར་ཟླུམ་དྲུག་ཡིན་ཏེ། །
ལྟེ་བ་གེ་སར་འདབ་མ་དང་། །འཁོར་ལོའི་ལྟེ་བ་རྩིབས་དང་ནི། །མུ་ཁྱུད་རྡོར་ཕྲེང་རིམ་
པ་འོ། །དབུས་ཀྱི་པདྨ་འདབ་བརྒྱད་ལ། །འཁོར་ལོ་རྩིབས་ནི་བཅུ་དྲུག་གོ །ཕྱི་ཡི་རྡོར་
ཕྲེང་ནང་དུ་ནི། །ཁོར་ཡུག་སྒོ་ཚད་གཅིག་བྱའོ། །མགོན་པོའི་གཏོར་སྒྲུབ་ཀྱི་ཐིག་ནི།
དང་བོ་ཚངས་ཟུར་སྤྱི་ལྟར་གདབ། ཆེ་ཆུང་ཇི་ལྟར་འཚམས་པའི་ཟླུམ་སྐོར་བཞི་བྱ།
དེའི་སྟེང་ནས་བྱ་རྗེས་བཙལ། ཟུར་གསུམ་རྡོ་རྗེ་དང་གཉིས་གསུམ་ཕྱེད། དེ་ཕྱིར་ཟླུམ་
པོ་གཅིག་གིས་བསྐོར། དེ་དང་ཁད་ཆད་ཀྱི་གྲུ་བཞི་གཅིག་བྱ། དེ་ཕྱིར་དུ་ཟླུམ་པོ་
གཅིག དུར་ཁྲོད་ཀྱི་དབུས་སུ་གྲི་གུག་གི་ལྟེ་བར་ཧཱུཾ་མཐིང་ག ཟུར་གསུམ་གྱི་རྩེ་མོ་
ཕར་བསྟན་པ། ཧཱུཾ་གི་ཞལ་ཚུར་ལ་བསྟན། དབུས་རྐང་གསུམ་གྱི་སྟེང་མགོན་པོའི་
གཏོར་མ། ཕྱོགས་བཞིར་གནོད་སྦྱིན། ཞར་བྱུང་གདུགས་དཀར་བཟློག་ཆེན་གྱི་ཐིག་ནི།
ཚངས་ཟུར་བཞི་སྤྱི་ལྟར་གདབ་ལ། དབུས་ནས་སོར་བཞི་ལ་སོགས་པ་ཅི་ལྟར་འཚམས་
པ་བསྐོར་བའི་སྣ་ཚོགས་རྡོ་རྗེའི་ལྟེ་བ། དེ་ནས་སོར་བཞིས་བསྐོར་བ་ལ་སྣ་ཚོགས་རྡོ་
རྗེའི་རྭ། དེ་ནས་སོར་བཞིས་བསྐོར་བ་ལ་པདྨ་འདབ་བརྒྱད། དེ་ནས་སོར་བཞིས་
བསྐོར་བ་ལ་འཁོར་ལོ་རྩིབས་བརྒྱད་མུ་ཁྱུད་དང་བཅས་པ་བྱ་ལ། སྣ་ཚོགས་རྡོ་རྗེའི་ལྟེ་
བ་ཕྱེད་མར་བགོས་པའི་ནང་མ་ལ་པདྨ་འདབ་བརྒྱད་བྱ་ཞིང་འཁོར་ལོའི་ཕྱི་རོལ་ཏུ་ཆེ་
ཆུང་ཇི་ལྟར་འཚམས་པའི་གཞལ་ཡས་ཁང་གྲུ་བཞི་སྒོ་བཞི་རྒྱན་རྟ་བབས་དང་བཅས་
530

པའི་ཐིག་རྣམས་གདབ་བོ། །དེ་དག་ནི་ཙནྡྲ་གོ་མིའི་གཞུང་ལས། སྣ་ཚོགས་རྡོ་རྗེ་རྒྱ་
གྲམ་ལ། །པདྨ་འདབ་མ་བརྒྱད་ཀྱིས་བསྐོར། །དེ་བཞིན་འཁོར་ལོ་རྩིབས་བརྒྱད་དེ། །ཕྱི་
རོལ་དཀྱིལ་འཁོར་སྒོ་བཞིར་ལྡན